CELEX: 22006D0110(01)
Language: el
Date: 2006-09-22 00:00:00
Title: Απόφαση της Μεικτής Επιτροπής του ΕΟX αριθ. 110/2006, της 22ας Σεπτεμβρίου 2006 , για την τροποποίηση του παραρτήματος IΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

30.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 333/28
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 110/2006
   της 22ας Σεπτεμβρίου 2006
   για την τροποποίηση του παραρτήματος IΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και, ιδίως, το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. 113/2005, της 30ής Σεπτεμβρίου 2005 (1).
            
         
               (2)
            
            
               Η οδηγία 2006/26/ΕΚ της Επιτροπής, της 2ας Μαρτίου 2006, για τροποποίηση των οδηγιών του Συμβουλίου 74/151/ΕΟΚ, 77/311/ΕΟΚ, 78/933/ΕΟΚ και 89/173/ΕΟΚ, που αφορούν τους τροχοφόρους γεωργικούς ή δασικούς ελκυστήρες, με σκοπό την προσαρμογή των οδηγιών αυτών στην τεχνική πρόοδο (2), πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Στα σημεία 2 (Οδηγία 74/151/EEC του Συμβουλίου), 10 (Οδηγία 77/311/EEC του Συμβουλίου), 14 (Οδηγία 78/933/EEC του Συμβουλίου) και 23 (Οδηγία 89/173/EEC του Συμβουλίου) στο κεφάλαιο II του παραρτήματος II της συμφωνίας, προστίθεται η ακόλουθη περίπτωση:
   
               «—
            
            
               
                  32006 L 0026: Οδηγία 2006/26/ΕΚ της Επιτροπής της 2ας Μαρτίου 2006 (ΕΕ L 65 της 7.3.2006, σ. 22).»
            
         Άρθρο 2
   Τα κείμενα της οδηγίας 2006/26/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 23 Σεπτεμβρίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 22 Σεπτεμβρίου 2006.
      
         
            Για τη Μικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 339 της 22.12.2005, σ. 12.
   
      (2)  ΕΕ L 65 της 7.3.2006, σ. 22.
   
      (3)  Δεν έχουν αναφερθεί συνταγματικές απαιτήσεις.